  **บันทึกข้อความ**

**ส่วนราชการ** งานการเจ้าหน้าที่ ฝ่ายอำนวยการ สำนักปลัดเทศบาล

**ที่**  นม ๕๒๑๐๑.๒/-  **วันที่** 20 กันยายน ๒๕๖๑

**เรื่อง** รายงานสรุปผลโครงการฝึกอบรมและทัศนศึกษาดูงานของคณะผู้บริหาร สมาชิกสภาเทศบาล พนักงานเทศบาล ลูกจ้างประจำ และพนักงานจ้างเทศบาล ประจำปี ๒๕๖๑

เรียน นายกเทศมนตรีเมืองบัวใหญ่

#### ตามที่เทศบาลเมืองบัวใหญ่ ได้จัดทำโครงการฝึกอบรมและทัศนศึกษาดูงานของ คณะผู้บริหาร สมาชิกสภาเทศบาล พนักงานเทศบาล ลูกจ้างประจำ และพนักงานจ้างเทศบาล ประจำปี ๒๕๖๑ ขึ้น เพื่อให้เจ้าหน้าที่ท้องถิ่นของเทศบาลเมืองบัวใหญ่ ประกอบด้วย คณะผู้บริหาร สมาชิกสภาเทศบาล พนักงานเทศบาล ลูกจ้างประจำ และพนักงานจ้างเทศบาล ได้มีความรู้วินัย ระเบียบกฎหมาย ที่เกี่ยวข้อง บังเกิดหลักคุณธรรมจริยธรรมในการปฏิบัติงานและการบริหารจัดการบ้านเมืองที่ดี เพื่อสร้างกระบวนการพัฒนาองค์ความรู้ ทัศนคติในการทำงาน สร้างประสิทธิภาพและเพิ่มศักยภาพในการ ให้บริการสาธารณะแก่ประชาชนตามอำนาจหน้าที่ และสามารถนำมาประยุกต์ใช้ในการทำงานได้อย่าง มีประสิทธิภาพ โดยกำหนดฝึกอบรมฯ ในวันที่ ๑๒ กันยายน ๒๕๖๑ ณ ห้องประชุมเทศบาลเมืองบัวใหญ่ อำเภอบัวใหญ่ จังหวัดนครราชสีมา และศึกษาดูงาน ในวันที่ ๑๓ – ๑๔ กันยายน ๒๕๖๑ ณ จังหวัดจันทบุรี และจังหวัดระยอง นั้น

บัดนี้ การดำเนินการตามโครงการฯ ดังกล่าวได้เสร็จสิ้นลงแล้ว งานการเจ้าหน้าที่ ฝ่ายอำนวยการ สำนักปลัดเทศบาล จึงขอรายงานสรุปผลการฝึกอบรมตามโครงการฝึกอบรมและทัศนศึกษา  
ดูงานของคณะผู้บริหาร สมาชิกสภาเทศบาล พนักงานเทศบาล ลูกจ้างประจำ และพนักงานจ้างเทศบาล ประจำปี ๒๕๖๑ (รายละเอียดตามเอกสารรายงานการฝึกอบรมฯ ที่แนบมาพร้อมนี้)

#### จึงเรียนมาเพื่อโปรดทราบ

(นางสาวพรพรรณ กล้าแท้)

นักทรัพยากรบุคคลปฏิบัติการ

****

**สรุปรายงานผล**

**โครงการฝึกอบรมและทัศนศึกษาดูงานของ  
คณะผู้บริหาร สมาชิกสภาเทศบาล พนักงานเทศบาล ลูกจ้างประจำ และพนักงานจ้างเทศบาลเมืองบัวใหญ่ ประจำปี ๒๕๖๑**

****

****

**สรุปผลการดำเนินงานโครงการฝึกอบรมและทัศนศึกษาดูงาน  
ของคณะผู้บริหาร สมาชิกสภาเทศบาล พนักงานเทศบาล ลูกจ้างประจำ และพนักงานจ้าง  
เทศบาลเมืองบัวใหญ่ ประจำปี ๒๕๖๑**

**ระหว่างวันที่ 12 – 14 กันยายน 2561   
……………………………………….**

**วันที่ 12 กันยายน 2561** ระหว่างเวลา 08.30 – 16.30 น. ณ ห้องประชุมเทศบาลเมืองบัวใหญ่ อำเภอบัวใหญ่ จังหวัดนครราชสีมา

- เจ้าหน้าที่โครงการฯ ได้ปฏิบัติหน้าที่ รับลงทะเบียนผู้ร่วมโครงการฯ พร้อมทั้งแจกเอกสารประกอบการบรรยาย และเอกสารชี้แจงรายละเอียดที่เกี่ยวข้องกับการเดินทางไปศึกษาดูงาน ณ จังหวัดจันทบุรี และ จังหวัดระยอง



****

****

/- พิธีเปิดโครงการ…

-2-

**พิธีเปิดโครงการฯ**

**-** พิธีเปิดโครงการฝึกอบรมและทัศนศึกษาดูงานของคณะผู้บริหาร สมาชิกสภาเทศบาล พนักงานเทศบาล ลูกจ้างประจำ และพนักงานจ้างเทศบาลเมืองบัวใหญ่ ประจำปี ๒๕๖๑ ในวันที่   
12 กันยายน 2561 ระหว่างเวลา 08.30 – 09.00 น. ณ ห้องประชุมเทศบาลเมืองบัวใหญ่ อำเภอ  
บัวใหญ่ จังหวัดนครราชสีมา



**ประธานกล่าวเปิดโครงการฯ โดย**

นายทรงเกียรติ ลิ้มวงศ์ยุติ

รองนายกเทศมนตรีเมืองบัวใหญ่



**กล่าวรายงานโดย**

นายวิทยา เหมือนหมาย รองปลัดเทศบาล รักษาราชการแทน

ปลัดเทศบาลเมืองบัวใหญ่

/- ผู้เข้าร่วมโครงการฯ…

-3-

- ผู้เข้าร่วมโครงการฯ รับฟังการบรรยายพิเศษ ในวันที่ 12 กันยายน 2561 ณ ห้องประชุมเทศบาลเมืองบัวใหญ่ อำเภอบัวใหญ่ จังหวัดนครราชสีมา โดยรับฟังการบรรยายตามหัวข้อดังต่อไปนี้

**(1) หัวข้อ เรื่อง “หลักธรรมภิบาล” โดยวิทยากรจากสำนักงานส่งเสริมการปกครองท้องถิ่นจังหวัดนครราชสีมา นางวิภาวรรณเสนาะศรีตระกูล นักส่งเสริมการปกครองท้องถิ่นชำนาญการ   
มีรายละเอียด ดังนี้**

**“หลักธรรมาภิบาล”**

หลักธรรมาภิบาลเป็นหลักของการสร้างระบบบริหารกิจการบ้านเมืองและสังคมที่ดีตามระเบียบสำนักนายกรัฐมนตรีว่าด้วยการสร้างระบบบริหารกิจการบ้านเมืองที่ดี พ.ศ. 2542 ประกอบด้วย หลักพื้นฐาน 6 ประการ ได้แก่

**1. หลักนิติธรรม** ได้แก่ การตรากฎหมาย กฎ ข้อบังคับต่าง ๆ ให้ทันสมัยและเป็นธรรมเป็นที่ยอมรับของสังคม และสังคมยินยอมพร้อมใจปฏิบัติตามกฎหมาย กฎข้อบังคับเหล่านั้นโดยถือว่าเป็นการปกครองภายใต้กฎหมายมิใช่ตามอำเภอใจ หรืออำนาจของตัวบุคคลในการนำหลักนี้มาปฏิบัติจะต้องคำนึงถึงเรื่องความเป็นธรรมและความยุติธรรมเพราะเมื่อระบบกฎหมายมีความซับซ้อนมากขึ้นคนในสังคมก็เริ่มมองว่ากฎหมายเป็นเรื่องที่เข้าใจยากมีวิธีปฏิบัติที่สับสนและเกิดความระแวงว่าข้าราชการจะแสวงหาประโยชน์ในการดำเนินการโดยจะบังคับใช้กฎหมาย ระเบียบ เหล่านี้อย่างไม่เป็นธรรมในเรื่องนี้ภาครัฐจะต้องมีการทบทวน ปรับปรุงแก้ไขกฎหมายให้เข้าใจง่ายและมีการเผยแพร่ทำความเข้าใจเนื้อหาสาระของกฎหมายกับประชาชนให้ดีให้ประชาชนเข้าใจว่าการตราและบังคับใช้กฎหมาย อยู่บนพื้นฐานของเหตุผลและความจำเป็นจริง ๆมิฉะนั้น ประชาชนจะต่อต้านไม่ปฏิบัติตามกฎหมายที่บังคับใช้ นอกจากเรื่องความเป็นธรรมแล้วจะต้องมีการปรับปรุงกระบวนการร่าง ออกกฎหมาย และบังคับใช้กฎหมาย ให้มีความรัดกุมรวดเร็วและเป็นธรรมด้วย

**2. หลักคุณธรรม** ได้แก่ การยึดมั่นในความถูกต้องดีงาม โดยรณรงค์ให้เจ้าหน้าที่ของรัฐยึดถือหลักนี้ในการปฏิบัติหน้าที่ให้เป็นตัวอย่างแก่สังคมและส่งเสริมสนับสนุนให้ประชาชนพัฒนาตนเองไปพร้อมกัน เพื่อให้คนไทยมีความซื่อสัตย์ จริงใจ ขยัน อดทน มีระเบียบวินัยประกอบอาชีพสุจริต จนเป็นนิสัยประจำชาติรัฐธรรมนูญฉบับปัจจุบันได้พยายามแก้ไขปัญหานี้ บางส่วนโดยวางมาตรการให้ผู้แทนประชาชนที่เข้าไปบริหารราชการต้องเข้าสู่หน้าที่ด้วยความชอบธรรมโดยการกำกับดูแลขององค์การอิสระตามรัฐธรรมนูญอีกทั้งเจ้าหน้าที่ของรัฐฝ่ายการเมืองและฝ่ายประจำจะต้องปฏิบัติตามมาตรฐานทางคุณธรรมและจริยธรรม ปฏิบัติงานให้มีประสิทธิภาพให้ความยุติธรรมแก่ประชาชนอย่างเท่าเทียมกัน

**3. หลักความโปร่งใส** ได้แก่ การสร้างความไว้วางใจซึ่งกันและกันของคนในชาติโดยปรับปรุงกลไกการทำงานขององค์กรทุกวงการให้มีความโปร่งใส ประชาชนเข้าถึงข้อมูลข่าวสารได้สะดวกและเข้าใจง่ายและมีกระบวนการให้ประชาชนตรวจสอบความถูกต้องชัดเจนได้นอกจากนั้นการตัดสินใจและการปฏิบัติงานของภาครัฐต้องมีความโปร่งใส เปิดเผยให้สาธารณชนตรวจสอบได้เรื่องนี้เป็นประเด็นสำคัญในการตัดสินใจได้ถูกต้องและประชาชนจะมีความเชื่อมั่นในการปฏิบัติหน้าที่ของภาครัฐมากขึ้นด้วยพระราชบัญญัติ ข้อมูลข่าวสารของราชการ พ.ศ. 2540 ช่วยให้ประชาชนมีโอกาสกว้างขวางในการรับข้อมูลข่าวสารเกี่ยวกับการดำเนินการต่าง ๆ ของรัฐ ข่าวสารข้อมูลดังกล่าวจะช่วยให้ประชาชนสามารถแสดงความคิดเห็นและใช้สิทธิทางการเมืองได้โดยถูกต้องกับความเป็นจริงอันเป็นการส่งเสริมให้มีความเป็นรัฐบาลโดยประชาชน

**4. หลักความมีส่วนร่วม** ได้แก่ การเปิดโอกาสให้ประชาชนมีส่วนร่วมรับรู้และเสนอความเห็นในการตัดสินปัญหาสำคัญของประเทศไม่ว่าด้วยการแจ้งความเห็นการไต่สวนสาธารณะการประชาพิจารณ์การแสดงประชามติ

**/5. หลักความรับผิดชอบ**…

-4-

**5. หลักความรับผิดชอบ** ได้แก่ การตระหนักในสิทธิหน้าที่ความสำนึกในความรับผิดชอบต่อสังคม การใส่ใจปัญหาสาธารณะของบ้านเมืองและกระตือรือร้นในการแก้ปัญหาตลอดจนการเคารพในความคิดเห็นที่แตกต่างและความกลัวที่จะยอมรับผลดีและเสียจากการกระทำของตนประชาชนทุกคนจะต้องทำความเข้าใจเรื่องสิทธิ เสรีภาพและหน้าที่ตามที่รัฐธรรมนูญกำหนดไว้ โดยเฉพาะอย่างยิ่งเจ้าหน้าที่ของรัฐจะต้องปฏิบัติหน้าที่ตามกฎหมายและใช้อำนาจโดยคำนึงถึงศักดิ์ศรีความเป็นมนุษย์ สิทธิและเสรีภาพตามบทบัญญัติของรัฐธรรมนูญและความรับผิดชอบตามบทบาทหน้าที่ของภาครัฐ

**6. หลักความคุ้มค่า** ได้แก่ การบริหารจัดการและใช้ทรัพยากรที่มีจำกัด เพื่อให้เกิดประโยชน์สูงสุดแก่ส่วนร่วม หลังจากเกิดวิกฤตทางเศรษฐกิจ รัฐบาลได้เข้มงวดในการใช้งบประมาณอย่างประหยัดและทบทวนให้มีการใช้ทรัพยากรอย่างหมุนเวียนและบำรุงรักษาทรัพยากรธรรมชาติโดยการสร้างปลูกทดแทนใหม่ในส่วนของการบริหารราชการได้มีแผนปฏิรูประบบบริหารภาครัฐ เพื่อให้หน่วยงานของภาครัฐมีบทบาทภารกิจที่ชัดเจน มีการปรับปรุงงบประมาณ ระบบการบริหารบุคคลในภาครัฐ ปรับเปลี่ยนกฎหมายให้ทันสมัยและปรับเปลี่ยนวัฒนธรรม ค่านิยมในการทำงานของภาครัฐ เพื่อให้สอดคล้องกับการบริหารมุ่งผลสัมฤทธิ์ทุกหน่วยงานในภาครัฐจะต้องรายงานผลการทำงานและแสดงประสิทธิภาพในการใช้ทรัพยากรต่อสาธารณะ

**แนวทางการเสริมสร้างธรรมาภิบาลในท้องถิ่น**

**1. ส่งเสริมการรวมกลุ่ม และสร้างเครือข่ายภาคประชาชนให้เข็มแข็ง เพื่อสร้างบทบาทในการมีส่วนร่วม**

- รณรงค์สร้างกระบวนการเรียนรู้ ปลูกฝังจิตสำนึกให้แก่เยาวชนและประชาชนทุกกลุ่มอย่างต่อเนื่อง

- พัฒนาภาวะผู้นำที่มีคุณธรรม จริยธรรม และธรรมาภิบาลในสังคมทุกระดับ

- พัฒนาการเมืองให้โปร่งใส่สุจริต

**2. การเสริมสร้างความเข็มแข็งของภาคประชาชนให้สามารถเข้าร่วมในการบริหารท้องถิ่น**

- ส่งเสริมการรวมกลุ่ม และสร้างเครือข่ายภาคประชาชนให้เข็มแข็ง เพื่อสร้างบทบาทในการมีส่วนร่วม

- เสริมสร้างความเข็มแข็งและประสิทธิภาพของกลไกการตรวจสอบภาคประชาชน

- สนับสนุนการสร้างวัฒนธรรมสันติวิธี และจัดให้มีกลไกที่ส่งเสริมการแก้ไขปัญหาความขัดแย้งอย่างสันติวิธี

**3. สร้างองค์กรที่มีประสิทธิภาพ และมีธรรมาภิบาล เน้นการอำนวยความสะดวกแทนการกำกับควบคุม**

- พัฒนาพนักงานให้มีสมรรถนะในการทำงานที่สูงขึ้น

- ยึดหลักธรรมาภิบาลในการปฏิบัติราชการ

- พัฒนาระบบบริหารจัดการของท้องถิ่นให้มีประสิทธิภาพ และโปร่งใสพร้อมรับการตรวจสอบ

**/(2) หัวข้อ เรื่อง**…

-5-

**(2) หัวข้อ เรื่อง “วินัยพนักงานเทศบาล ลูกจ้างประจำ และพนักงานจ้างเทศบาล” โดยวิทยากรจากสำนักงานส่งเสริมการปกครองท้องถิ่นจังหวัดนครราชสีมา นางวิภาวรรณเสนาะศรีตระกูล   
นักส่งเสริมการปกครองท้องถิ่นชำนาญการ มีรายละเอียด ดังนี้**

วินัยพนักงานส่วนท้องถิ่นมีความสำคัญเป็นอันมาก ต่อองค์กรปกครองส่วนท้องถิ่นในการบริหารงาน เพราะพนักงานส่วนท้องถิ่น เป็นเจ้าหน้าที่ส่วนหนึ่งของรัฐบาลในการบริหารราชการซึ่งเข้าถึงประชาชนโดยตรง หากพนักงานส่วนท้องถิ่นมีวินัยไม่ดีพอ จะทำให้ประชาชนขาดความเชื่อถือ ศรัทธา อันจะส่งผลกระทบต่อการบริหารประเทศของรัฐบาลอย่างแน่นอน

วินัยพนักงานส่วนท้องถิ่น เป็นปัจจัยสำคัญที่จะช่วยให้การปฏิบัติราชการมีประสิทธิภาพ  
นอกจากมีความสำคัญต่อราชการเป็นส่วนรวมแล้ว ยังมีความสำคัญต่อตัวพนักงานส่วนท้องถิ่นและต่อผู้บังคับบัญชาของผู้นั้นอีกด้วย กล่าวโดยสรุป คือ เพื่อประโยชน์ของราชการ เพื่อความเจริญ ความสงบเรียบร้อยของทางราชการ และเพื่อให้ราชการดำเนินไปด้วยดีมีประสิทธิภาพ

**วินัยและการรักษาวินัย**

คำว่า **“วินัย”**มี ๒ ความหมาย คือ

๑. ระเบียบ กฎเกณฑ์ แบบแผนความ ประพฤติที่กำหนดให้ข้าราชการต้อง ยึดถือปฏิบัติ

๒. ลักษณะเชิงพฤติกรรมที่แสดงออกมา ว่าสามารถควบคุมตนเองให้อยู่ใน

ประเภทวินัย มี ๒ ประเภท คือ

๑. วินัยอย่างไม่ร้ายแรง

๒. วินัยอย่างร้ายแรง

สถานโทษ มี ๕ สถาน ได้แก่

- วินัยอย่างไม่ร้ายแรง

(๑) ภาคทัณฑ์

(๒) ตัดเงินเดือน

(๓) ลดขั้นเงินเดือน

- วินัยอย่างร้ายแรง

(๔) ปลดออก

(๕) ไล่ออก

ตามประกาศคณะกรรมการพนักงานเทศบาลจังหวัดนครราชสีมา ลงวันที่ 5 กรกฎาคม 2559 เรื่อง หลักเกณฑ์และเงื่อนไขเกี่ยวกับพนักงานจ้าง (ฉบับที่ 5) ข้อ 48 วรรคสอง พนักงานจ้างผู้ใดฝ่าฝืนข้อห้ามหรือไม่ปฏิบัติตามวรรคหนึ่ง พนักงานจ้างผู้นั้นเป็นผู้กระทำผิดวินัย จะต้องได้รับโทษ ซึ่ง มี 4 สถาน คือ

(1) ภาคทัณฑ์

(2) ตัดค่าตอบแทน

(3) ลดค่าตอบแทน

(4) ไล่ออก

พระราชบัญญัติระเบียบบริหารงานบุคคลส่วนท้องถิ่น พ.ศ. 2542 มาตรา 3 บัญญัติว่าพนักงานส่วนท้องถิ่น หมายถึง ข้าราชการองค์การบริหารส่วนจังหวัด พนักงานเทศบาล พนักงานส่วนตำบล ข้าราชการกรุงเทพมหานคร พนักงานเมืองพัทยา และข้าราชการหรือพนักงานขององค์กรปกครองส่วนท้องถิ่นอื่นที่มีกฏหมายจัดตั้ง

/ประกอบกับ...

-6-

ประกอบกับ ประกาศคณะกรรมการกลางพนักงานส่วนท้องถิ่น เรื่อง มาตรฐานทั่วไปเกี่ยวกับพนักงานจ้าง ข้อ 48 กำหนดให้พนักงานจ้างของท้องถิ่นต้องรักษาวินัยโดยเคร่งครัด ตามประกาศที่คณะกรรมการพนักงานส่วนท้องถิ่นกำหนดไว้

วินัยของพนักงานส่วนท้องถิ่น ปัจจุบันมีอยู่ 19 ข้อ กำหนดไว้ในประกาศคณะกรรมการกลาง เรื่องมาตรฐานทั่วไปเกี่ยวกับวินัย และการรักษาวินัย และการดำเนินการทางวินัย ฉบับลงวันที่ 22 สิงหาคม 2544 ให้พนักงานส่วนท้องถิ่นพึงยึดถือ เป็นแบบแผนในการควบคุมความประพฤติ ซึ่งพนักงานส่วนท้องถิ่นต้องรักษาวินัย ตามที่กำหนดเป็นข้อห้าม และข้อปฏิบัติโดยเคร่งครัดอยู่เสมอ ดังนี้

**ข้อ 1** พนักงานเทศบาลต้องรักษาวินัยตามที่กำหนดเป็นข้อห้ามและข้อปฏิบัติไว้ในหมวดนี้โดย เคร่งครัดอยู่เสมอ

**ข้อ 2** พนักงานเทศบาลต้องสนับสนุนการปกครองระบอบประชาธิปไตยอันมีพระมหากษัตริย์ ทรงเป็นประมุขตามรัฐธรรมนูญแห่งราชอาณาจักรไทยด้วยความบริสุทธิ์ใจ

**ข้อ 3** พนักงานเทศบาลต้องปฏิบัติหน้าที่ ราชการด้วยความซื่อสัตย์สุจริตและเที่ยงธรรมห้ามมิให้อาศัยหรือยอมให้ผู้อื่นอาศัยอำนาจหน้าที่ราชการของตนไม่ว่าจะโดยทางตรงหรือทางอ้อม หาประโยชน์ให้แก่ตนเองหรือผู้อื่นการปฏิบัติหรือละเว้นการปฏิบัติหน้าที่ราชการโดยมิชอบ เพื่อให้ตนเองหรือผู้อื่นได้ประโยชน์ที่มิควรได้ เป็นการทุจริตต่อหน้าที่ราชการและเป็นความผิดวินัยอย่างร้ายแรง

**ข้อ 4** พนักงานเทศบาลต้องตั้งใจปฏิบัติหน้าที่ราชการให้เกิดผลดีหรือความก้าวหน้าแก่ราชการ

**ข้อ 5** พนักงานเทศบาลต้องปฏิบัติหน้าที่ราชการด้วยความอุตสาหะ เอาใจใส่ ระมัดระวังรักษาประโยชน์ของทางราชการ และต้องไม่ประมาทเลินเล่อในหน้าที่ราชการการประมาทเลินเล่อในหน้าที่ราชการอันเป็นเหตุให้เสียหายแก่ราชการอย่างร้ายแรง เป็นความผิด วินัยอย่างร้ายแรง

**ข้อ 6** พนักงานเทศบาลต้องปฏิบัติหน้าที่ราชการให้เป็นไปตามกฎหมาย ระเบียบของทางราชการ มติคณะรัฐมนตรี และนโยบายของรัฐบาลโดยไม่ให้เสียหายแก่ราชการการปฏิบัติหน้าที่ราชการโดยจงใจไม่ปฏิบัติตามกฎหมาย ระเบียบของทางราชการ มติคณะรัฐมนตรี หรือนโยบายของรัฐบาล อันเป็นเหตุให้เสียหายแก่ราชการอย่างร้ายแรง เป็นความผิดวินัยอย่างร้ายแรง

**ข้อ 7** พนักงานเทศบาลต้องถือว่าเป็นหน้าที่พิเศษที่จะสนใจและรับทราบเหตุการณ์เคลื่อนไหวอันอาจเป็นภยันตรายต่อประเทศชาติและต้องป้องกันภยันตรายซึ่งจะบังเกิดแก่ประเทศชาติจนเต็มความสามารถ

**ข้อ 8** พนักงานเทศบาลต้องรักษาความลับของทางราชการการเปิดเผยความลับของทางราชการ อันเป็นเหตุให้เสียหายแก่ราชการอย่างร้ายแรง เป็นความผิดวินัยอย่างร้ายแรง

**ข้อ 9** พนักงานเทศบาลต้องปฏิบัติตามคำสั่งของผู้บังคับบัญชา ซึ่งสั่งในหน้าที่ราชการโดย  
ชอบด้วยกฎหมายและระเบียบของทางราชการ โดยไม่ขัดขืนหรือหลีกเลี่ยง แต่ถ้าเห็นว่าการปฏิบัติตามคำสั่งนั้นจะทำให้เสียหายแก่ราชการ หรือจะเป็นการไม่รักษาประโยชน์ของทางราชการจะเสนอความเห็นเป็นหนังสือทันทีเพื่อให้ผู้บังคับบัญชาทบทวนคำสั่งนั้นก็ได้ และเมื่อได้เสนอความเห็นแล้ว ถ้าผู้บังคับบัญชายืนยันให้ ปฏิบัติตามคำสั่งเดิม ผู้อยู่ใต้บังคับบัญชาต้องปฏิบัติตามการขัดคำสั่งหรือหลีกเลี่ยงไม่ปฏิบัติตามคำสั่งของผู้บังคับบัญชาซึ่งสั่งในหน้าที่ราชการโดยชอบด้วยกฎหมายและระเบียบของทางราชการ อันเป็นเหตุให้เสียหายแก่ราชการอย่างร้ายแรงเป็นความผิดวินัยอย่างร้ายแรง

**/ ข้อ 10** พนักงาน…

-7-

**ข้อ 10** พนักงานเทศบาลต้องปฏิบัติราชการโดยมิให้เป็นการกระทำการข้าผู้บังคับบัญชาเหนือตนเว้นแต่ผู้บังคับบัญชาเหนือขึ้นไปเป็นผู้สั่งให้กระทำหรือได้รับอนุญาตเป็นพิเศษชั่วครั้งคราว

**ข้อ 11** พนักงานเทศบาลต้องไม่รายงานเท็จต่อผู้บังคับบัญชา การรายงานโดยปกปิดข้อความซึ่งควรต้องแจ้ง ถือว่าเป็นการรายงานเท็จด้วยการรายงานเท็จต่อผู้บังคับบัญชา อันเป็นเหตุให้เสียหายแก่ราชการอย่างร้ายแรง เป็นความผิดวินัย อย่างร้ายแรง

**ข้อ 12** พนักงานเทศบาลต้องถือและปฏิบัติตามระเบียบและแบบธรรมเนียมของทางราชการ

**ข้อ 13** พนักงานเทศบาลต้องอุทิศเวลาของตนให้แก่ราชการจะละทิ้งหรือทอดทิ้งหน้าที่ราชการ

มิได้การละทิ้งหรือทอดทิ้งหน้าที่ราชการโดยไม่มีเหตุผลอันสมควร เป็นเหตุให้เสียหายแก่ราชการอย่างร้ายแรง หรือละทิ้งหน้าที่ราชการติดต่อในคราวเดียวกันเป็นเวลาเกินกว่าสิบห้าวันโดยไม่มีเหตุผลอันสมควร หรือโดยมีพฤติการณ์อันแสดงถึงความจงใจไม่ปฏิบัติตามระเบียบของทางราชการ เป็นความผิดวินัยอย่างร้ายแรง

**ข้อ 14** พนักงานเทศบาลต้องสุภาพเรียบร้อย รักษาความสามัคคี และไม่กระทำการอย่างใดที่เป็นการกลั่นแกล้งกัน และต้องช่วยเหลือกันในการปฏิบัติราชการระหว่างพนักงานเทศบาลด้วยกันและผู้ร่วมปฏิบัติ ราชการ

**ข้อ 15** พนักงานเทศบาลต้องต้อนรับ ให้ ความสะดวก ให้ความเป็นธรรม และให้การสงเคราะห์แก่ประชาชนผู้ติดต่อราชการเกี่ยวกับหน้าที่ของตนโดยไม่ชักช้า และด้วยความสุภาพเรียบร้อย ห้ามมิให้ดูหมิ่น เหยียดหยาม กดขี่ หรือข่มเหง ประชาชนผู้ติดต่อราชการการดูหมิ่น เหยียดหยาม กดขี่ หรือข่มเหงประชาชนผู้ติดต่อราชการอย่างร้ายแรง เป็นความผิดวินัยอย่างร้ายแรง

**ข้อ 16** พนักงานเทศบาลต้องไม่กระทำการหรือยอมให้ผู้อื่นกระทำการหาผลประโยชน์อันอาจทำให้เสียความเที่ยงธรรมหรือเสื่อมเสียเกียรติศักดิ์ของตำแหน่งหน้าที่ราชการของตน

**ข้อ 17** พนักงานเทศบาลต้องไม่เป็นกรรมการผู้จัดการ หรือผู้จัดการ หรือดำรงตำแหน่งอื่นใด  
ที่มีลักษณะงานคล้ายคลึงกันนั้นในห้างหุ้นส่วนหรือบริษัท

**ข้อ 18** พนักงานเทศบาลต้องวางตนเป็นกลางทางการเมืองในการปฏิบัติหน้าที่ราชการและในการปฏิบัติการอื่นที่เกี่ยวข้องกับประชาชน กับจะต้องปฏิบัติตามระเบียบของทางราชการว่าด้วยมารยาททางการเมืองของข้าราชการโดยอนุโลม

**ข้อ 19** พนักงานเทศบาลต้องรักษาชื่อเสียงของตน และรักษาเกียรติศักดิ์ของตำแหน่งหน้าที่ราชการของตนมิให้เสื่อมเสีย โดยไม่กระทำการใด ๆ อันได้ชื่อว่าเป็นผู้ประพฤติชั่วการกระทำความผิดอาญาจนได้รับโทษจำคุก หรือโทษที่หนักกว่าจำคุกโดยคำพิพากษาถึงที่สุดให้จำคุก หรือให้รับโทษที่หนักกว่าจำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ หรือกระทำการอื่นใดอันได้ชื่อว่าเป็นผู้ประพฤติชั่วอย่างร้ายแรงเป็นความผิดวินัยอย่างร้ายแรง

**ข้อ 20** ให้ผู้บังคับบัญชามีหน้าที่เสริมสร้างและพัฒนาให้ผู้อยู่ใต้บังคับบัญชามีวินัยป้องกันมิให้ผู้อยู่ ใต้บังคับบัญชากระทำผิดวินัย และดำเนินการทางวินัยแก่ผู้อยู่ใต้บังคับบัญชาซึ่งมีกรณีอันมีมูลที่ควรกล่าวหาว่ากระทำผิดวินัยการเสริมสร้างและพัฒนาให้ผู้อยู่ใต้บังคับบัญชามีวินัย ให้กระทำโดยการปฏิบัติตนเป็นแบบอย่างที่ดี การฝึกอบรม การสร้างขวัญและกำลังใจ การจูงใจ หรือการอื่นใดในอันที่จะเสริมสร้างและพัฒนาทัศนคติจิตสำนึก และพฤติกรรมของผู้อยู่ใต้บังคับบัญชาให้เป็นไปในทางที่มีวินัย

**/(3) หัวข้อ เรื่อง…**

-8-

**(3) หัวข้อ เรื่อง “คุณธรรมจริยธรรมผู้บริหาร พนักงานเทศบาล ลูกจ้างประจำ และพนักงานจ้างเทศบาล” โดยวิทยากรจากสำนักงานส่งเสริมการปกครองท้องถิ่นจังหวัดนครราชสีมา   
นางวิภาวรรณเสนาะศรีตระกูล นักส่งเสริมการปกครองท้องถิ่นชำนาญการ มีรายละเอียด ดังนี้**

**คุณธรรม**

**คุณธรรม** หมาย สภาพคุณงานความดี หรือสิ่งที่ถูกต้อง ดีงาม เป็นสิ่งกำกับจิตใจ มีผลถึงพฤติกรรมและสำคัญอย่างยิ่ง ต่อการดำเนินชีวิต และการทำงาน

**จริยธรรม**

**จริยธรรม** หมายถึง ธรรมที่เป็นข้อประพฤติปฏิบัติ ศีลธรรม กฎศีลธรรมหรือ ระบบการกระทำความดีละเว้นความชั่ว

**ระบบ** หมายถึงทั้งสาเหตุที่บุคคลจะกระทำหรือไม่กระทำ และผลของการกระทำหรือไม่กระทำนั้น ตลอดจนกระบวนการเกิดและการเปลี่ยนแปลงพฤติกรรมเหล่านี้ด้วย

**การสร้างมาตรฐานทางจริยธรรม**

- การละเว้นการใช้ประโยชน์จากตำแหน่ง

- หน้าที่ (Conflict of Interest)

- มโนสุจริต (Integrity)

- ความพร้อมรับผิด (Accountability)

- ความเปิดเผยและโปร่งใส (Openness/Transparency)

**มาตรฐานทางคุณธรรมจริยธรรม พนักงานส่วนท้องถิ่น ลูกจ้างประจำและพนักงานจ้าง**

อนุสนธิสัญญาทางคณะกรรมการมาตรฐานการบริหารงานบุคคลส่วนท้องถิ่น (ก.ถ.) ได้กำหนดมาตรฐานทางคุณธรรมจริยธรรมของข้าราชการส่วนท้องถิ่น พนักงานเทศบาล พนักงานส่วนตำบล และพนักงานจ้างขององค์กรปกครองส่วนท้องถิ่น ซึ่งได้ประมวลขึ้นจากข้อเสนอแนะของผู้บริหารท้องถิ่น สมาชิกสภาท้องถิ่น ข้าราชการหรือพนักงานส่วนท้องถิ่น โดยมีวัตถุประสงค์เพื่อใช้เป็นหลักการและแนวทางปฏิบัติให้ข้าราชการหรือพนักงานส่วนท้องถิ่น โดยทั่วไปใช้ยึดถือปฏิบัติเป็นเครื่องกำกับความประพฤติ ดังนี้

1. พึงดำรงตนให้ตั้งมั่นอยู่ในศีลธรรม ปฏิบัติหน้าที่ด้วยความซื่อสัตย์ สุจริต เสียสละ และมีความรับผิดชอบ
2. พึงปฏิบัติหน้าที่อย่างเปิดเผย โปร่งใส พร้อมให้ตรวจสอบ
3. พึงให้บริการด้วยความเสมอภาค สะดวก รวดเร็ว มีอัธยาศัยไมตรี โดยยึดประโยชน์ของประชาชนเป็นหลัก
4. พึงปฏิบัติหน้าที่โดยยึดผลสัมฤทธิ์ของงานอย่างคุ้มค่า
5. พึงพัฒนาทักษะ ความรู้ ความสามารถ และตนเองให้ทันสมัยอยู่เสมอ
6. พึงมีจรรยาบรรณต่อตนเอง
7. พึงมีจรรยาบรรณต่อหน่วยงาน
8. พึงมีจรรยาบรรณต่อผู้บังคับบัญชา ผู้อยู่ใต้บังคับบัญชาและผู้ร่วมงาน
9. พึงมีจรรยาบรรณต่อประชาชนและสังคม

**/(4) หัวข้อ เรื่อง**…

- 9 -

**(4) หัวข้อ เรื่อง “การป้องกันและปราบปรามการทุจริตและประพฤติมิชอบ” โดยวิทยากรจากสำนักงานส่งเสริมการปกครองท้องถิ่นจังหวัดนครราชสีมา นางวิภาวรรณเสนาะศรีตระกูล นักส่งเสริมการปกครองท้องถิ่นชำนาญการ มีรายละเอียด ดังนี้**

**มาตรการป้องกันและปราบปรามการทุจริตประพฤติมิชอบ**

1. ให้ทุกส่วนราชการและหน่วยงานของรัฐ กำหนดมาตรการหรือแนวทางการป้องกันและแก้ไขปัญหาการทุจริตประพฤติมิชอบ ในส่วนราชการและหน่วยงานของรัฐ

1.1 มุ่งเน้นการสร้างหลักธรรมาภิบาลในการบริหารงาน

1.2 ส่งเสริมการมีส่วนร่วมจากทุกภาคส่วนในการตรวจสอบ เฝ้าระวัง เพื่อสกัดกั้น  
มิให้เกิดการทุจริต

2. กรณีมีการกล่าวหาหรือพบเหตุอันควรสงสัยว่าข้าราชการและเจ้าหน้าที่ของรัฐทุจริตประพฤติมิชอบให้หัวหน้าส่วนราชการและหัวหน้าหน่วยงานของรัฐดำเนินการตามอำนาจหน้าที่ (มาตรการทางวินัย / ทางปกครอง / ทางกฎหมาย)

3. กรณีการจัดซื้อจัดจ้าง ให้หัวหน้าส่วนราชการหรือและหัวหน้าหน่วยงานของรัฐ ควบคุม กำกับดูแล ดำเนินการให้เป็นไปตามบทบัญญัติแห่ง พรบ.ประกอบรัฐธรรมนูญว่าด้วยการป้องกันและปราบปรามการทุจริตอย่างเคร่งครัด

4. กรณีหัวหน้าส่วนราชการหรือผู้บังคับบัญชาปล่อยปละละเลย ไม่ดำเนินการ ตามข้อ 2 ข้อ 3 ให้ถือว่าเป็นความผิดวินัย/อาญา แล้วแต่กรณี

**มาตรการเสริมด้านการป้องกันการทุจริต**

**1. การกำหนดตำแหน่งห้ามมิให้เจ้าหน้าที่ของรัฐ ดำเนินกิจการที่เป็นการขัดกันระหว่างประโยชน์ส่วนบุคคลและประโยชน์ส่วนรวมตามมาตรา 100**

ได้แก่ นายกรัฐมนตรี รัฐมนตรี ผู้บริหารท้องถิ่นและรองผู้บริหารท้องถิ่นขององค์กรปกครองส่วนท้องถิ่น

ห้ามมิให้เจ้าหน้าที่ของรัฐดังกล่าว ดำเนินกิจการดังต่อไปนี้

(1) เป็นคู่สัญญาหรือมีส่วนได้เสียในสัญญาที่ทำกับหน่วยงานของรัฐที่เจ้าหน้าที่ของรัฐผู้นั้นปฏิบัติหน้าที่ในฐานะที่เป็นเจ้าหน้าที่ของรัฐ ซึ่งมีอำนาจกำกับ ดูแล ควบคุม ตรวจสอบ หรือดำเนินคดี

(2) เป็นหุ้นส่วนหรือผู้ถือหุ้นในห้างหุ้นส่วนหรือบริษัทที่เข้าเป็นคู่สัญญากับหน่วยงานของรัฐที่เจ้าหน้าที่ของรัฐผู้นั้นปฏิบัติหน้าที่ในฐานะที่เป็นเจ้าหน้าที่ของรัฐ ซึ่งมีอำนาจกำกับ ดูแล ควบคุม ตรวจสอบหรือดำเนินคดี

(3) รับสัมปทานหรือคงถือไว้ซึ่งสัมปทานจากรัฐ หน่วยราชการ หน่วยงานของรัฐ รัฐวิสาหกิจ หรือราชการส่วนท้องถิ่น หรือเข้าเป็นคู่สัญญากับรัฐ หน่วยราชการ หน่วยงานของรัฐ รัฐวิสาหกิจ หรือราชการส่วนท้องถิ่น อันมีลักษณะเป็นการผูกขาดตัดตอน ทั้งนี้ ไม่ว่าโดยทางตรงหรือทางอ้อมหรือเป็นหุ้นส่วนหรือผู้ถือหุ้นในห้างหุ้นส่วนหรือบริษัทที่รับสัมปทานหรือเข้าเป็นคู่สัญญาในลักษณะดังกล่าว

(4) เข้าไปมีส่วนได้เสียในฐานะเป็นกรรมการ ที่ปรึกษา ตัวแทน พนักงานหรือลูกจ้างในธุรกิจของเอกชนซึ่งอยู่ภายใต้การกำกับ ดูแล ควบคุมหรือตรวจสอบของหน่วยงานของรัฐที่เจ้าหน้าที่ของรัฐผู้นั้นสังกัดอยู่หรือปฏิบัติหน้าที่ในฐานะเป็นเจ้าหน้าที่ของรัฐ ซึ่งโดยสภาพของผลประโยชน์ของธุรกิจของเอกชนนั้นอาจขัดหรือแย้งต่อประโยชน์ส่วนรวมหรือประโยชน์ทางราชการ หรือกระทบต่อความมีอิสระในการปฏิบัติหน้าที่ของเจ้าหน้าที่ของรัฐผู้นั้น

**/2. การกำหนด**…

-10-

**2. การกำหนดหลักเกณฑ์การรับทรัพย์สินหรือหรือประโยชน์อื่นใดของเจ้าหน้าที่ของรัฐ   
ตามมาตรา 103**

หลัก ห้ามเจ้าหน้าที่ของรัฐ รับทรัพย์สินหรือประโยชน์อื่นใดจากบุคคล นอกเหนือจากทรัพย์สินหรือประโยชน์อันควรได้ตามกฎหมาย หรือกฎ ข้อบังคับที่ออกโดยอาศัยอำนาจตามกฎหมาย

ข้อยกเว้น การรับทรัพย์สินหรือประโยชน์อื่นใดโดยธรรมจรรยา ตามที่ประกาศคณะกรรมการ ป.ป.ช. กำหนด

**การรับทรัพย์สินหรือประโยชน์อื่นใดโดยธรรมจรรยา**

1. รับทรัพย์สินหรือประโยชน์อื่นใด จากญาติ ซึ่งให้โดยเสน่หา ตามจำนวนที่เหมาะสมตามฐานานุรูป

2. รับทรัพย์สินหรือประโยชน์อื่นใด จากบุคคลอื่น ซึ่งมิใช่ญาติมีราคาหรือมูลค่าในการรับจากแต่ละบุคคล แต่ละโอกาสไม่เกิน 3,000 บาท

3. รับทรัพย์สินหรือประโยชน์อื่นใด ที่การให้นั้นเป็นการให้ในลักษณะให้กับบุคคลทั่วไป

**3. การสร้างความโปร่งใสในการจัดซื้อจัดจ้างของหน่วยงานภาครัฐ**

- การเปิดเผยราคากลาง ตามมาตรา 103/7 วรรคหนึ่ง

ให้หน่วยงานของรัฐดำเนินการจัดทำข้อมูลรายละเอียดค่าใช้จ่ายเกี่ยวกับการจัดซื้อจัดจ้างโดยเฉพาะราคากลางและการคำนวณราคากลางไว้ในระบบข้อมูลทางอิเล็กทรอนิกส์เพื่อให้ประชาชนสามารถเข้าตรวจดูได้ (การจัดซื้อจัดจ้างที่มีมูลค่า ตั้งแต่ 100,000 บาท ขึ้นไป)

- การให้คู่สัญญา (เอกชน) กับหน่วยงานของรัฐทำบัญชีรับจ่ายของโครงการที่เป็นคู่สัญญา ตามมาตรา 103/7 วรรคสอง

ให้บุคคลหรือนิติบุคคลที่เป็นคู่สัญญากับหน่วยงานของรัฐนั้น มีหน้าที่แสดงบัญชีรายการรับจ่ายของโครงการที่เป็นคู่สัญญากับหน่วยงานของรัฐต่อกรมสรรพากร นอกเหนือจากบัญชีงบดุลปกติที่ยื่นประจำปีเพื่อให้มีการตรวจสอบเกี่ยวกับการใช้จ่ายเงินและการคำนวณภาษีเงินได้ในโครงการที่เป็นคู่สัญญากับหน่วยงานของรัฐดังกล่าว ทั้งนี้ ตามหลักเกณฑ์ที่คณะกรรมการ ป.ป.ช. กำหนด (สัญญาที่มีมูลค่า ตั้งแต่ 2,000,000 บาท ขึ้นไป)

**4. การประเมินคุณธรรมและความโปร่งในในการดำเนินงานของหน่วยงานของภาครัฐ**

1. ความโปร่งใส (Transparency)

2. ความพร้อมรับผิด (Accountability)

3. คุณธรรมการให้บริการของหน่วยงาน (Integrity in Service Delivery)

4. วัฒนธรรมคุณธรรมในองค์กร (Integrity Culture)

5. คุณธรรมการทำงานในหน่วยงาน (Work Integrity)

**/(5) หัวข้อ เรื่อง**...

-11-

**(5) หัวข้อ เรื่อง “การทำงานเป็นทีมและมนุษยสัมพันธ์ในการทำงานและจิตสำนึกในการให้บริการ” โดยวิทยากรจากสำนักงานส่งเสริมการปกครองท้องถิ่นจังหวัดนครราชสีมา นางวิภาวรรณเสนาะศรีตระกูล   
นักส่งเสริมการปกครองท้องถิ่นชำนาญการ มีรายละเอียด ดังนี้**

**การสร้างมนุษย์สัมพันธ์**

1. บุคคลจะสามารถมีมนุษยสัมพันธ์ที่ดีต่อกันได้นั้นจะต้องรู้จักตนเอง ผู้อื่น สังคมสภาพแวดล้อม จึงจะสามารถปรับตัวให้ดำรงชีวิตอยู่ในครอบครัว สังคม และประเทศชาติได้อย่างมีความสุข

2. แนวคิดและหลักมนุษยสัมพันธ์ในการทำงานเป็นสิ่งสำคัญสำหรับบุคคลที่จะต้องยึดถือเพื่อเป็นแนวทางในการสร้างมนุษยสัมพันธ์ที่ดี และมีความเหมาะสมกับบุคคลอื่นๆ ต่อไป

3. การทำงานร่วมกันในองค์กรให้สำเร็จบรรลุวัตถุประสงค์ด้วยดีนั้น ทุกคนต้องมีมนุษยสัมพันธ์ที่ดีต่อกันจึงจะช่วยให้การทำงานสำเร็จได้

4. การทำงานให้เกิดประสิทธิภาพ และบรรลุเป้าหมายเพื่อผลผลิตสูงสุดนั้น บุคลากรในหน่วยงานต้องมีความสามัคคีเป็นอันหนึ่งอันเดียวกันในการร่วมมือกันทำงาน การสร้างมนุษยสัมพันธ์ในหน่วยงาน เป็นสิ่งที่สำคัญและจำเป็น และจะช่วยให้บรรยากาศการทำงานเต็มไปด้วยความสุข

**แนวทางการสร้างจิตสาธารณะ**

จิตสาธารณะ หมายถึง ความรู้สึกตระหนักของบุคคลถึงปัญหาที่เกิดขึ้นในสังคม ทำให้เกิดความรู้สึกที่ปรารถนาจะร่วมและมีส่วนช่วยเหลือสังคม โดยรับรู้ถึงสิทธิควบคู่ไปกับหน้าที่และความรับผิดชอบ สำนึกถึงพลังของตนว่าสามารถร่วมแก้ไขปัญหาได้ และลงมือกระทำเพื่อให้เกิดการแก้ปัญหาด้วยวิธีการต่างๆ โดยการเรียนรู้และแก้ไขปัญหาร่วมกันกับคนในสังคมเพราะการอยู่ร่วมกันในสังคมทุกวันนี้ จำเป็นอย่างยิ่งที่จะต้องอาศัยความมีน้ำใจไมตรีการเอื้อเฟื้อเผื่อแผ่ การช่วยเหลือเกื้อกูลกันโดยไม่หวังผลตอบแทน   
การดำรงชีวิตในสังคมที่มีการช่วยเหลือกันถึงแม้ว่าเรื่องราวหรือเหตุการณ์นั้นไม่ได้มีความเกี่ยวข้องกับเรา หรือเราไม่ได้เดือดร้อนด้วย แต่ก็เต็มใจที่จะแบ่งปันให้การช่วยเหลือเอื้ออาทรกัน นั่นคือ การแสดงความมีจิตสาธารณะนั่นเอง

      การสร้างจิตสาธารณะ เป็นความรับผิดชอบในตนเอง แม้ว่าจะได้รับการอบรมสั่งสอนถ้าใจตนเองไม่ยอมรับ จิตสาธารณะก็ไม่เกิด ฉะนั้นคำว่า "ตนเป็นที่พึ่งแห่งตน" จึงมีความสำคัญส่วนหนึ่งในการสร้างจิตสาธารณะถ้าตนเองไม่เห็นความสำคัญแล้วคงไม่มีใครบังคับได้ นอกจากใจของตนเองแล้ว แนวทางที่สำคัญในการจิตสาธารณะยังมีอีกหลายประการถ้าปฏิบัติได้ก็จะเป็นประโยชน์ต่อตนเองและสังคม ดังนี้

1. สร้างวินัยในตนเอง ตระหนักถึงการมีส่วนร่วมในระบบประชาธิปไตย รู้ถึงขอบเขตของสิทธิ เสรีภาพหน้าที่ ความรับผิดชอบ ต่อตนเองและสังคม

2. ให้ความสำคัญต่อสิ่งแวดล้อม ตระหนักเสมอว่าตนเอง คือส่วนหนึ่งของสังคมต้องมีความรับผิดชอบในการรักษาสิ่งแวดล้อม ซึ่งเป็นเรื่องของส่วนรวม ทั้งต่อประเทศชาติ และโลกใบนี้

3. ตระหนักถึงปัญหาและผลกระทบที่เกิดขึ้นกับสังคม ให้ถือว่าเป็นปัญหาของตนเอง เช่นกันอย่างหลีกเลี่ยง ไม่ได้ ต้องช่วยกันแก้ไข เช่น ช่วยกันดำเนินการให้โรงงานอุตสาหกรรมสร้างบ่อพักน้ำทิ้งก่อน  
ปล่อยลงสู่แหล่งน้ำสาธารณะ

4. ยึดหลักธรรมในการดำเนินชีวิต เพราะหลักธรรมหรือคำสั่งสอนในทุกศาสนาที่นับถือ   
สอนให้คนทำความดีทั้งสิ้น ถ้าปฏิบัติได้จะทำให้ตนเองมีความสุข นอกจานี้ยังก่อให้เกิดประโยชน์ต่อสังคมด้วยทำให้เราสามารถอยู่ในสังคมได้อย่างมีความสุข

**/วิทยากรจาก**…

-12-



**วิทยากรจากสำนักงานส่งเสริมการปกครองท้องถิ่นจังหวัดนครราชสีมา**

นางวิภาวรรณเสนาะศรีตระกูล   
นักส่งเสริมการปกครองท้องถิ่นชำนาญการ



คณะผู้บริหาร พนักงานเทศบาล ลูกจ้างประจำ และพนักงานจ้างเทศบาล

เข้ารับฟังการบรรยาย

**/วันที่ 13 กันยายน**…

- 13 -

**วันที่ 13 กันยายน 2561** ผู้เข้าร่วมโครงการฝึกอบรมและทัศนศึกษาดูงานของคณะผู้บริหาร สมาชิกสภาเทศบาล พนักงานเทศบาล ลูกจ้างประจำ และพนักงานจ้างเทศบาล ประจำปี ๒๕๖๑   
ได้เดินทางไปศึกษาดูงาน ที่ เทศบาลเมืองจันทบุรี อำเภอเมืองจันทบุรี จังหวัดจันทบุรี เวลา 09.00 – 10.30 น. ดังต่อไปนี้



**กล่าวตอนรับโดย**

นายวรวิทย์ พูลสวัสดิ์ รองนายกเทศมนตรีเมืองจันทบุรี

 

- ผู้เข้าร่วมโครงการฯ รับฟังการบรรยาย เรื่อง “การบริหารจัดการชุมชนที่ดีตามหลักธรรมา  
ภิบาล”โดยวิทยากรจากเทศบาลเมืองจันทุบรี นายภานุรัตน์ เมืองมุงคุณ ผู้อำนวยการกองสวัสดิการและสังคม รายละเอียดดังนี้

**ประวัติเทศบาลเมืองจันทบุรี**

ได้จัดตั้งขึ้นตามพระราชกฤษฎีกาการจัดตั้งเทศบาลเมืองจันทบุรี เมื่อวันที่ 7 ธันวาคม 2478  
มีเนื้อที่ 2.5 ตารางกิโลเมตร มีบ้าน จำนวน 5,272 หลัง มีหลวงประพนธ์ นฤวุฒิเป็นนายกเทศมนตรีคนแรกและขุนบูรพาภิผล ม.ล.เสริมสิงห์ปราโมทย์ นายเซีย เฮงสมเกียรติ เป็นเทศมนตรีเพื่อประโยชน์ในการบริหาร  
  
 /กิจการเทศบาล…

-14-

กิจการเทศบาล และทำนุบำรุงท้องถิ่นคณะผู้บริหารเทศบาล ได้เล็งเห็นความสำคัญในรูปการบริหารราชการ  
ส่วนท้องถิ่น ในระบบเทศบาลให้มีความเป็นประชาธิปไตยมากที่สุด ในระบบเทศบาลให้มีความเป็นประชาธิปไตยมากที่สุด จึงได้ดำเนินการขอขยายเทศบาลออกไปอีก 7.75 ตารางกิโลเมตร ปัจจุบันเทศบาลเมืองจันทบุรีจึงมีเนื้อที่ทั้งสิ้น 10.25 ตารางกิโลเมตรรัฐบาลได้ตราพระราชกฤษฎีกา เปลี่ยนแปลงเขตเทศบาลเมืองจันทบุรี จังหวัดจันทบุรี ตั้งแต่วันที่ 6 กันยายน 2527 ตามราชกิจจานุเบกษา ฉบับพิเศษ หน้า 1 เล่ม 101 ตอนที่ 120 ปัจจุบันมีนางสุกานดา สุทธิพัฒนกุล เป็นนายกเทศมนตรี มีนายกิจพชรพล เสมอเหมือน   
นายวิเชษฐ์ เปลี่ยนโมฬี นายวรวิทย์ พูลสวัสดิ์ เป็นรองนายกเทศมนตรี มีนางตุลา อุนพงศ์ถาวร เป็นเลขานุการนายกเทศมนตรีเมืองจันทบุรี นายยุคล พิสมยรมณ์ เป็นเลขานุการนายกเทศมนตรีเมืองจันทบุรี   
มี ร .ท.ปรีชา แจ่มจิรารักษ์ เป็นที่ปรึกษานายกเทศมนตรีเมืองจันทบุรี

1. พื้นที่เทศบาล 10.25 ตารางกิโลเมตร
2. จำนวนประชากรในเขตเทศบาล 23,835  คน

– ชาย      11,480   คน

– หญิง     12,355   คน

1. จำนวนชุมชนในเขตเทศบาล  จำนวน  13  ชุมชน

|  |  |  |  |
| --- | --- | --- | --- |
| ชุมชนย่อยที่ 1 | วัดใหม่ | เมือง | จันทบุรี |
| ชุมชนย่อยที่ 2 | วัดใหม่ | เมือง | จันทบุรี |
| ชุมชนย่อยที่ 3 | วัดใหม่ | เมือง | จันทบุรี |
| ชุมชนย่อยที่ 4 | วัดใหม่ | เมือง | จันทบุรี |
| ชุมชนย่อยที่ 5 | ตลาด | เมือง | จันทบุรี |
| ชุมชนย่อยที่ 6 | วัดใหม่ | เมือง | จันทบุรี |
| ชุมชนย่อยที่ 7 | ตลาด | เมือง | จันทบุรี |
| ชุมชนย่อยที่ 8 | ตลาด | เมือง | จันทบุรี |
| ชุมชนย่อยที่ 9 | วัดใหม่ | เมือง | จันทบุรี |
| ชุมชนย่อยที่ 10 | วัดใหม่ | เมือง | จันทบุรี |
| ชุมชนย่อยที่ 11 | ตลาด | เมือง | จันทบุรี |
| ชุมชนย่อยที่ 12 | วัดใหม่ | เมือง | จันทบุรี |
| ชุมชนย่อยที่ 13 | วัดใหม่ | เมือง | จันทบุรี |

**หลักการบริหารจัดการชุมชนที่ดีตามหลักธรรมมาภิบาลของเทศบาลเมืองจันทบุรี**

เป้าหมายของการพัฒนาชุมชนคือการพึ่งตนเอง หรือลดการพึ่งพาจากภายนอกชุมชนให้มากที่สุด ช่วยลดการพึ่งพาจากภายนอกโดยการน้อมนำเอาทฤษฎีเศรษฐกิจพอเพียงมาปรับใช้ในการพัฒนา และสร้างเงื่อนไขพื้นฐานของการพัฒนาชุมชนต้องเกิดจากสำนึกที่สมาชิกของชุมชนมีความรักและผูกพันกับถิ่นที่อยู่ของตนเองเสียก่อนเป็นเบื้องต้น หากชุมชนใดสมาชิกย้ายถิ่น หรือไปทางานต่างถิ่นชุมชนนั้นยากที่จะพัฒนา การพัฒนาชุมชนให้เข้มแข็งแสดงว่าสามารถพึ่งตนเองได้ การที่ชุมชนพัฒนาจนสามารถพึ่งพาตนเองได้ ในการบริหารจัดการชุมชนได้นำเอาหลักการบริหารจัดการบ้านเมืองที่ดีหรือหลักธรรมาภิบาลมาเป็นเงื่อนไขในการพัฒนาด้วยเช่นกัน

/หลักธรรมาภิบาล…

- 15 -

หลักธรรมาภิบาล หมายถึงกระบวนการตัดสินใจและกระบวนการที่นาการตัดสินใจไปสู่การปฏิบัติ หลักธรรมาภิบาลสามารถนาไปปรับใช้กับทุกองค์กรไม่ว่าจะเป็นหน่วยงานของรัฐหรือเอกชน หรือองค์กรระหว่างประเทศ สหประชาชาติได้วางหลักธรรมาภิบาลออกเป็น 8 ประการ ได้แก่ หลักฉันทามติ หลักการมีส่วนร่วม หลักความรับผิดชอบต่อการกระทา หลักความโปร่งใส หลักการตอบสนอง หลักความเสมอภาคเท่าเทียมกัน หลักประสิทธิภาพและประสิทธิผล หลักการปฏิบัติตามกฎหมาย หลักธรรมาภิบาล   
(Good Governance) มีหลักการที่สำคัญดังนี้

1. การเคารพสิทธิและความเท่าเทียมของสมาชิกชุมชนซึ่งเป็นหลักการของการปกครองระบอบประชาธิปไตย

2. ยึดผลประโยชน์ของชุมชน

3. บทบาทและความรับผิดชอบของคณะกรรมการและผู้นำ

4. ประสิทธิภาพและประสิทธิผล

5. ศักดิ์ศรีและจริยธรรม การตัดสินใจใดๆ ในกิจกรรมของชุมชนจะต้องเป็นไปเพื่อส่วนรวมของชุมชน จะไม่มีการเสี่ยงและสามารถหลีกเลี่ยงความเสี่ยง หรือไม่ละเมิดต่อกฎหมายและศีลธรรมอันดีของประชาชน

6. เปิดเผยและโปร่งใส ทุกกิจกรรมจะต้องอธิบายได้ มีเหตุผล มีความซื่อสัตย์ต่อชุมชน

7. การมีส่วนร่วมของสมาชิกชุมชน ชุมชนเป็นองค์กรที่ไม่ใหญ่มากนัก การมีประชาธิปไตยโดยตรงในการร่วมมือร่วมใจในการแสดงความเห็น ร่วมกันทากิจกรรม หรือจะเป็นประชาธิปไตยโดยอ้อมก็ได้ทั้งนี้ขึ้นอยู่กับความเหมาะสมของแต่ละชุมชน เช่นการเลือกผู้นาและคณะกรรมการในกิจกรรมงานต่างๆ   
ของชุมชน

 8. หลักการฉันทามติ ในการประชุมปรึกษาหารือในการจัดการกิจกรรมชุมชนต้องพยายามทำให้สมาชิกชุมชนเห็นพ้องต้องกัน การใช้วิธีการลงมติ ตัดสินโดยใช้เสียงข้างมากพึงหลีกเลี่ยง เมื่อมีการ  
ใช้หลักการเหตุผลในการพัฒนาชุมชน สมาชิกชุมชนจะให้ความร่วมมือร่วมใจให้การสนับสนุน

 - คณะผู้เข้าร่วมศึกษาดูงาน นั่งรถรางเทศบาลเมืองจันทบุรี ชมชุมชนเมืองจันทบุรี

**/-** เวลา 10.00…

- 16 -

**-** เวลา 10.00 – 11.00 น. ผู้เข้าร่วมโครงการฝึกอบรมและทัศนศึกษาดูงานของคณะผู้บริหาร สมาชิกสภาเทศบาล พนักงานเทศบาล ลูกจ้างประจำ และพนักงานจ้างเทศบาล ประจำปี ๒๕๖๑   
ได้เดินทางไปศึกษาดูงานวิสาหกิจชุมชน ณ ศูนย์ส่งเสริมอัญมณีและเครื่องประดับจันทบุรี ต.วัดใหม่ อ.เมือง   
จ.จันทบุรี





ศึกษาดูงานศูนย์ส่งเสริมอัญมณีและเครื่องประดับจันทบุรี   
ต.วัดใหม่ อ.เมือง จ.จันทบุรี

**/ -** เวลา 14.00 ...

- 17 -

**-** เวลา 14.00 – 15.00 น. ผู้เข้าร่วมโครงการฯ ร่วมทำกิจกรรมกลุ่มสัมพันธ์เสริมสร้างความสามัคคี ณ ห้องประชุม โรงแรมรัตนปุระ บีช รีสอร์ท จังหวัดจันทบุรี





กิจรรมกลุ่มสัมพันธ์เสริมสร้างความสามัคคี

**/วันที่ 14 กันยายน**…

-18 -

**วันที่ 14 กันยายน 2561** ผู้เข้าร่วมโครงการฝึกอบรมและทัศนศึกษาดูงานของคณะผู้บริหาร สมาชิกสภาเทศบาล พนักงานเทศบาล ลูกจ้างประจำ และพนักงานจ้างเทศบาล ประจำปี ๒๕๖๑ ได้เดินทางไปศึกษาดูงาน ที่ ศูนย์ศึกษาการพัฒนาอ่าวคุ้งกระเบน อันเนื่องมาจากพระราชดำริ ต.คลองขุด อ.ท่าใหม่ จ.จันทบุรีเวลา 09.00 – 10.30 น. ดังต่อไปนี้









รับฟังการบรรยายด้านการอนุรักษ์สภาพแวดล้อมและการรักษาสมดุล

ของระบบนิเวศในอ่าวคุ้งกระเบน

/ ดูงานด้านระบบ…

- 19 -







ดูงานด้านระบบนิเวศน์และพันธุ์สัตว์น้ำ  ณ สถานแสดงพันธุ์สัตว์น้ำเฉลิมพระเกียรติ

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*